ಕಲಬುರಗಿಯಲ್ಲಿ ಸೇನಾ ನೇಮಕಾತಿ ಅವ್ಯವಸ್ಥೆ- ರಾತ್ರಿಯೆಲ್ಲಾ ರಸ್ತೆಯಲ್ಲೇ ಮಲಗಿದ್ದ ಅಭ್ಯರ್ಥಿಗಳು

ಕಲಬುರಗಿ: ಜಿಲ್ಲೆಯಲ್ಲಿ ಇಂದು ಸೇನೆ ಆಯ್ಕೆ ನಡೀತಿದೆ. ಆದ್ರೆ, ಸೇನೆಗೆ ಸೇರಲು ಉತ್ತರ ಕರ್ನಾಟಕದ ವಿವಿಧ ಜಿಲ್ಲೆಗಳಿಂದ ಬಂದ ಆಕಾಂಕ್ಷಿಗಳು ರಾತ್ರಿಯೆಲ್ಲಾ ಪರಡಾಡಿದ್ರು.

ಸಾವಿರಾರು ಯುವಕರಿಗೆ ಕಲಬುರಗಿ ಜಿಲ್ಲಾಡಳಿತ ಕನಿಷ್ಟ ಮಲಗಲು ವ್ಯವಸ್ಥೆ ಕೂಡ ಮಾಡಿಲ್ಲ. ಹೀಗಾಗಿ ಸೇನೆಗೆ ಸೇರುವ ಕನಸು ಹೊತ್ತ ಬಂದ ಯುವಕರು ಫುಟ್‍ಪಾತ್‍ಗಳ ಮೇಲೆ ಮಲಗಿದ್ರು.

ದುರಂತ ಅಂದ್ರೆ ಜಿಲ್ಲಾ ಪಂಚಾಯತ್ ಸಿಇಓ ಹೆಪ್ಸಿಬಾ ರಾಣಿ ಮನೆ ಮುಂದೆಯೇ ಕಳೆದ 4 ದಿನಗಳಿಂದ ಈ ಯುವಕರು ಮಲಗುತ್ತಿದ್ದಾರೆ. ಆದ್ರೆ ಸಿಇಓ ಸೇರಿದಂತೆ ಯಾವ ಅಧಿಕಾರಿಗಳು ಇವರತ್ತ ಕಣ್ಣು ಎತ್ತಿಯೂ ನೋಡದಿರುವುದು ವಿಪರ್ಯಾಸ.